Bob Dylan-koncert med Straylight
2026-10-03 19:00 - 21:00 (Europe/Copenhagen) | Oure Kirke, Landevejen 162, Oure, 5883
Kom med til en gratis koncertaften i Bob Dylans univers.
Hans sange handler om forandring og opfordrer til stillingtagen og engagement. Han synger om samfundet, sindet, kærlighed og krig, og er optaget af gamle helte, banditter og Jesus.
Nyd 12 af Bob Dylans sange – mellem numrene kan du i ord og billeder opleve dele af Bob Dylans liv og høre om sangenes tilblivelse og indhold.
Straylight.band er Jan kornholt, Jan Kaas Henriksen, Kurt Reinhardt Pedersen, Kaare Lassen, Jesper Mølgaard og Jan Bergl.
De har fælles baggrund i Amager Gospelkor og har optrådt sammen siden 2013. Læs mere på www.straylight.band.dk

Bob Dylan (født 1941) er amerikansk sangskriver, musiker og sanger. Han blev kendt i begyndelsen af 1960érne som akustisk folke- og protestsanger. Har skrevet mange geniale tekster, der i 2016 blev belønnet med nobelprisen i litteratur.

Der er gratis adgang til koncerten. I pausen kan der købes kaffe, te, øl, vand og vin.
Koncerten er arrangeret i samarbejde mellem Oure Sogns Borgerforening, Oure-Vejstrup-Lundeborg Kirker og Oure Baptistmenighed.
